Izvor: HGK

Radnici požeške konditorske tvrtke Zvečevo od danas su u štrajku. Pokušaj mirenja poslodavca i sindikata nije uspio pa su radnici jutros obustavili proizvodnju.

Prema neslužbenim informacijama, neki radnici nisu dobili plaću za ožujak dok su drugi imali prednost isplate plaća u odnosu na svoje kolege. Zvečevo je u blokadi, a sredstva koja dolaze na račun tvrtke preusmjeravaju se prema radnicima koji imaju prioritet isplate.

Time su radna mjesta tristotinjak radnika ugrožena i upitan je opstanak tvrtke po kojoj je Požega poznata.

Premijer Andrej Plenković je na obilježavanju dana Požeško - slavonske županije rekao kako je upoznat sa situacijom u Zvečevu i da će se toj tvrtki pomoći. Pomoć su obećali i predsjednica Kolinda Grabar Kitarović, ministar Zlatko marić i mnogi drugi, a uz Zvečeno spominjane su i druge tvrtke poput "Orljave", "Ete", odmarališta "Zvečevo" i drugih, no za sada od toga, čini se ništa, piše 034 Portal.



O situaciji u Zvečevu oglasila se i uprava tvrtke iz koje kažu da je uplata plaća za ožujak u tijeku i da je do danas plaću primilo 212 radnika. Za preostalih 69 radnika traže rješenje i sigurni su da će im plaće biti isplaćene do kraja tjedna.

00:00 Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.